Ole Gunnar Solskjær dansar við Pep Guardiola , knattspyrnustjóra Manchester City í kvöld . AFP Ole Gunnar Solskjær , knattspyrnustjóri Manchester United , var kátur eftir 2 : 1 - sigur á Manchester City í grannaslag í ensku úrvalsdeildinni í kvöld . Marcus Rashford og Anthony Martial skoruðu mörk United í fyrri hálfleik , áður en Nicolas Otamendi minnkaði muninn undir lokin . „ Uppleggið gekk fullkomlega , en þetta var erfiður leikur á móti nokkrum af bestu leikmönnum heims . Aaron Wan-Bissaka átti sinn besta leik síðan hann kom í félagið . Við vörðumst mjög vel , svo það voru vonbrigði að fá mark á okkur eftir horn , en ég get ekki kvartað mikið . “ Solskjær var spurður út í stuðningsmann Manchester City , sem náðist á myndband beita Fred og Jesse Lingard kynþáttaníði . „ Ég hef séð myndbandið . Jesse ( Lingard ) og Fred lentu í þessu og þessi maður hlýtur að skammast sín . Þetta er óafsakanleg hegðun og ég vona að hann fái ekki að horfa á fótbolta framar , “ sagði Norðmaðurinn .